b'\n_START_ARTICLE_\nPer\xc3\xa4kamaripojat\n_START_SECTION_\nJuoni\n_START_PARAGRAPH_\nIlta-t\xc3\xa4hti lehdess\xc3\xa4 julkaistaan Suvi Pohdon juttu Kuusniemen poikamiehist\xc3\xa4, joiden pyynt\xc3\xb6 maailmalle on "naisia, naisia, naisia!" T\xc3\xa4m\xc3\xa4n seurauksena Veera Keto, Aulis N\xc3\xa4rhi ja matkalaukkukostaja sarjasta tuttu Heimo Hujanen (aiemmin Hemmo Hujander) l\xc3\xa4htev\xc3\xa4t Kuusniemelle kuvaamaan dokumenttia. Samaan aikaan kuntaan saapuu my\xc3\xb6s Piiparisen tuuraaja ja Turpeisen uusi baariapulainen. Kuusniemen elinkeinoasiamies Ave Sulander (aiemmin Auvo Sulonen) yritt\xc3\xa4\xc3\xa4 kunnan kautta huijata Fr\xc3\xa4ntil\xc3\xa4n matkailuyrityst\xc3\xa4 itselleen, jotta voisi perustaa Kuusniemelle nudistikyl\xc3\xa4n, mutta t\xc3\xa4m\xc3\xa4n ongelmaksi muodostuu Oskari Fr\xc3\xa4ntil\xc3\xa4n j\xc3\xa4\xc3\xa4nti Kuusniemelle, jolloin Sulander yritt\xc3\xa4\xc3\xa4 lavastaa Oskaria syylliseksi Turpeisen huoltoaseman ry\xc3\xb6st\xc3\xb6\xc3\xb6n.'